b'\n_START_ARTICLE_\nDen S\xc3\xb8nderjyske By\n_START_PARAGRAPH_\nDen S\xc3\xb8nderjyske By er en bebyggelse p\xc3\xa5 Frederiksberg i kvarteret ved M\xc3\xb8rk Hansens Vej, A.D. J\xc3\xb8rgensens Vej, Henning Matzens Vej og S\xc3\xb8nderjyllands All\xc3\xa9. _NEWLINE_Omr\xc3\xa5det er opf\xc3\xb8rt i 1921 efter tegninger af arkitekterne A.S.K. Lauritzen (1871-1961), der var chefarkitekt ved Frederiksberg Kommune, og K.T. Seest. Bebyggelsen, der stilistisk l\xc3\xa5 i direkte forl\xc3\xa6ngelse af Frederiksberg Kommunale Funktion\xc3\xa6rers Boligforening i Bedre Byggeskik, pr\xc3\xa6mieredes i 1921-22._NEWLINE_Ejendommene er i 2 etager i en enkel, nyklassicistisk stil ogs\xc3\xa5 pr\xc3\xa6get af ideer fra engelske havebyer.'